AJAKOHAST OTSE TAEVAST
Vaatate saadet "Ajakohast otse taevast".
Aitäh, et oled me vaataja!
Oleme alati nii tänulikud, kui kuuleme inimestest,
kes on näinud me saateid.
Jaga kohe julgesti meiega, mida Jumal on su elus teinud.
Osa inimesi tahavad Facebookis me sõbraks saada
ja sa võid seda sama teha.
Nii mina kui Pia oleme Facebook'is.
Paljud ütlevad, et on näinud me saateid
ja et nad on väga tänulikud nende eest.
Me täname Jumalat selle eest, et Ta on kasutanud neid saateid
ja saab seda tegema tulevikuski.
Täna räägime siis pisut lähemalt, kuidas nende saadete tegemine käib
ja kuidas me reaalselt jõuame selleni, et sa näeks seda, mida sa näed
ka just praegu.
Minnes TV7 arhiivi, võid leida sealt
ka kõik me varasemalt eetris olnud saated.
Tänase saatega tähistame me veel oma 15. tegevusaastat,
kuid järgmine saade saab siis olema jälle tavalisem,
kus teeme juba muid asju.
Kuid täna räägime siis veel sellest, kuidas me oma saateid teeme.
TV7 on see, kes me saateid edastab
ja me oleme TV7'le ülimalt tänulikud selle eest.
Oleme saanud eetrisse sadu ja sadu saateid
ning kümned tuhanded, kui mitte sajad tuhanded inimesed
on neid näinud.
Nii Soomes kui ka välismaal.
Ühtlasi jõuavad me saated Kanal10 kaudu
peagi eetrisse ka Rootsis,
kus me saated on siis rootsikeelsed.
Lisaks sellele on me saated eetris ka Eestis. - On.
Ja seda juba mitu aastat.
Meil on seal hea sõber Anne-Ly Raukas,
kes neid saateid tõlgib, tehes seda väga hästi.
See on meiegi jaoks väga huvitav näha,
kuidas Jumal on täitnud me vajadusi.
Me pole teadnud kõiki neid asju ette, kuid Jumal on läitanud meile inimesi
ja kinkinud ka võimalusi.
Nii näiteks võin öelda,
et kui me alles alustasime oma saadete tootmise-
ja edastamisega,
siis me Turus toimunud teenistustel oli üks inimene, kes sai päästetud.
See mees istus seal ja kuulas, võttes seejärel Jeesuse oma ellu vastu
ja sai päästetud.
Tegu oli ärimehega,
kes kuigi ei osale enam täna aktiivses ettevõtluses,
on siiski aktiivne kristlane.
Nii hakkas ta oma ettevõtte kaudu toetama me saadete tegemist,
mis võimaldas seda kõike teha.
Nii et, kui inimesed mõtlevad,
kust me saame raha kõigi nende kulude katteks,
siis vastame ikka, et meil on sama küsimus.
Kuid Jumal on kasutanud selleks erinevaid inimesi,
kes aegajalt muutuvad ja ühed tulevad ning teised lähevad,
kuid Jumal on ustav.
Tahan öelda veel nii palju,
et mina ja Pia oleme selle saate tootjad,
mistõttu meie ka otsustame, millistesse paikadesse me läheme
ja milliseid teemasid me käsitleme.
Tahame olla evangeelsed õpetajad, nii et me õpetame üsna palju.
Kuna aga oleme evangeelsed,
oleme ka pea iga oma saate lõpus palunud päästepalve.
See on kõige olulisem
ja nii tore on kuulda, kui inimesed ütlevad,
et nad said päästetud.
Kohtusime alles hiljaaegu ühe mehega,
kel' oli kombeks meiega kaasa paluda ja kes sai ka lõpuks päästetud,
nii et, ta sai ka ristitud ja liigub nüüd Jumala teedel.
See on tõeliselt rahuldustpakkuv.
Me taga pole mingit produktsioonifirmat,
vaid me täidame Jumalalt saadud kutset meile
ja me oleme täitnud seda kõigega, mis meil on.
Nagu ütlesin, oleme rõõmsad
oma tublide kaastööliste- ja abiliste üle.
Üks hea asi, mida oleme kogenud ja jätkuvalt kogeme, on see,
et Rauno Westerlund, kel' on oma tootmisfirma,
on filminud enamuse me saadetest.
Jah, mõned saated on tehtud ka TV7 stuudios,
kuid 99% me saadetest on Rauno filmitud.
Ta on tõeline professionaal, kes teeb professionaalset tööd
ja kes on selle läbi aidanud meidki.
Loomulikult me tahame, et me saated näeksid head välja,
sest kui hea sõnum pole pakitud korralikku "pakendisse",
võib see kaotada oma väärtust.
Seetõttu oleme ka nii tänulikud
kõigi oma ilusate "pakendite", rosettide ja muu sarnase eest.
Tänu Jumalale Rauno eest,
keda ka kohe hetkeks järgmisena näeme.
Puudutasin ennist rahateemasid
ja seda, kuidas me saate tegemise rahaline pool toimib.
Sest sellega on selline lugu, et TV7 on täiesti eraldi ettevõtmine
ja meie firma HWMedia, mis võimaldab meil toota oma saateid,
on täiesti omaette ettevõtmine.
See võimaldab meil koguda ametlikult annetusi
ja kanda hoolt selle eest, et kõik me rahaasjad on korras.
Nii et, HWMedia on meie ettevõtmine, mis pole sama asi, mis TV7.
Meie toodame kõik oma saated ise.
Mis puudutab me telesaateid,
siis nende tegemine pole lihtsalt niisama,
vaid me vajame professionaalset abijõudu,
et vaataja üldse tahaks vaadata me saateid
ja teha seda jätkuvalt.
Mõeldes sellele,
et inimestel on võimalus jälgida telekast 70-80 erinevat kanalit,
kus nad lihtsalt saavad plõksida erinevate kanalite vahel,
siis korraga võivad nad näha ekraanil kedagi, kes ütleb neile:
"Jeesus armastab sind!",
mispeale inimene pillab puldi maha.
Ta ei plõksi enam edasi, vaid jääb vaatama just seda kanalit.
Pia rääkis ühest naisest, kes osales me siinsetel koosolekutel
ja kes käis poes digiboksi ostmas.
Ta läks sellega koju, et seda telekaga ühendada,
valis TV7 kanali
ja esimene asi, mida ta sealt nägi, oli meie saade.
Asi lõppes sellega,
et ta luges saate lõpus koos meiega päästepalve
ja sai päästetud!
Halleluuja!
Ja täna ta oli meie keskel siin.
Oleme nii tänulikud Jumalale,
et võime toota kvaliteetseid telesaateid.
Saateid, kus on hea sõnum,
mis on filmitud kvaliteetsete kaameratega
kvaliteetsete filmijate poolt.
Meil on tõeliselt tegijad kujud nagu Rauno Westerlund
ja tema sõber siin,
kes on tulnud siia me saateid üles filmima
ja me oleme ütlemata rõõmsad selle üle.
Samas aga saab ju igaüks aru, et kui see ongi nende ametlik töö,
siis seda pole ju võimalik tasuta teha.
Tahan siinkohal veelkorra öelda - suur tänu sulle, Rauno
sinu hea ja ustava koostöö eest läbi aastate.
Jumal sind väga õnnistagu!
Kuid nüüd veel pisut rahaasjadest.
Rääkisin ennist sellest,
et oleme edastanud oma saateid TV7 kaudu
ja nüüdseks edastame neid ka Rootsis Kanal10 kaudu.
Oleme ülimalt õnnelikud nende kanalite olemasolu üle.
Kuidas me aga kanname saadete tootmiskulud?
Sest TV7 saadab need küll eetrisse,
aga meie toodame neid saateid, mis nõuab raha.
Nii nagu muidugi saadete näitaminegi.
See on ka põhjus,
miks palume sul iga oma saate lõpus toetada TV7't,
et TV7 võiks jätkata ka meie saadete näitamist.
Ja meil on selline kokkulepe,
et saame jätkata oma saadete näitamist
kuni Jeesuse tagasitulekuni.
Me muidugi ei tea, millal Ta tuleb?
Kui juba sel aastal - tore.
Kui 10. aasta pärast, on samuti tore.
Seniks aga jätkame siis oma saadete tootmist-edastamist.
Tahame jätkata oma saadetega selliselt, et need oleksid head
ja neist oleks kasu
erinevatel viisidel ja nii paljudele, kui vähegi võimalik.
Seetõttu peamegi nüüd rääkima, kuidas me seda kõike teeme.
Sest sellega on selline lugu, et kõik ju maksab.
Kõik tõepoolest maksab
ja me ei saa teha midagi, ilma, et selle eest maksma ei peaks.
Me oleme teinud neid asju selliselt, et oleme uskunud Jumalasse
ja palvetanud nende asjade pärast.
Ühtlasi aga oleme ka julgustanud inimesi toetama meid,
et saaksime toota neid saateid.
Nii et, kui tahad aidata kaasa me töö laiendamisele,
mille osas me teame,
et me võiks avaldada mõju palju suuremalt ja laiemalt.
Me saated on täna nähtavad nii Soomes, Rootsis kui Eestis,
kuid need võiks olla nähtavad palju laiemaltki üle maailma.
Meil on kontaktid ühe Pakistani telekanaliga,
kes on valmis me saateid näitama.
Küsisin nende käest, kui palju vaatajaid neil ka on,
mispeale nad vastasid, et 24. miljonit vaatajat.
Püüdsin seda asja täpsustada veidi,
küsides, kui palju aktiivseid vaatajaid neil on?
Mitte potentsiaalseid, aga aktiivseid vaatajaid,
mispeale nad vastasid, et need 24. miljonit ongi.
Nii et, meil oleks võimalus näiteks seal oma saateid näidata.
Me inglise keel on piisavalt hea,
et näidata me saateid kolmandas maailmas.
Me räägime sisuliselt sama head inglise keelt,
kui üle maailma elavad inimesed, kes seda räägivad.
Loomulikult räägitakse Inglismaal ja USA's paremat inglise keelt,
kuid me oleme igati võimelised tegema ingliskeelseid saateid.
Ainus, mida tegema peame, on astuma üle selle künnise,
et saada rahad ja toetus sellele taha,
et tuhanded ja tuhanded inimesed võiksid kuulda Jeesusest
ja omada võimalust Teda oma ellu vastu võtta.
Nii et, see on üks võimalus.
Lisaks sellele on ka Venemaa ootel.
Teame, et meil oleks võimalus sinnagi oma saateid edastada,
kuid see nõuab pisut pingutamist,
kuna me saated vajaksid sel juhul dubleerimist.
Tänapäeval on sellised süsteemid,
et isegi, kui mina räägingi soome keeles,
siis vaataja ei kuule soome keelt üldse,
vaid ta kuuleb seda keelt, mida ta oma kodumaal räägitakse.
Nagu näiteks Pakistanis.
Nii et, ma otsekui räägin nende enda keeles.
On suurepärane, et tehnikaareng seda selliselt võimaldab,
kuid samas see kõik jälle maksab.
Nii et, kui tahad seista me kõrval ja toetada me saadete tootmist,
siis võta meiega ühendust,
leides me kontaktandmed hiljem ekraanilt.
Nii on sul võimalus kas helistada või kirjutada meile.
Samas olgu siinkohal täpsustuseks öeldud,
et me ei oota teilt kõigilt tuhandeid eurosid.
Selles poleks muidugi midagi halba,
kui tahaksid annetada meile mõned tuhanded,
kuid me oleme sama rõõmsad ka iga selle inimese üle,
kes annetab meile regulaarselt 10 euri.
10 eurot või 5 eurot kuus.
Kui mõtled, et nii väikese summaga ei saavuta ju midagi,
siis ühtpidi on see tõsi.
Selle raha eest ei saa me sõita kodunt Helsingissegi.
Kui aga neid 5-euroseid on juba rohkem;
kui 10-euroseid ja 20-euroseid on juba rohkem,
siis paljude väikesed panused annavad kokku suure
ja selle kõige abil jõuame me palju kaugemale.
Nii et, rahateema on see, tänu millele need asjad sünnivad
ja miks sellest kõigest siis ka räägime.
On inimesi, kes arvavad, et see kõik on liiga maine teema
rääkida rahast.
Ja on ka tõsi,
et me ei saa teenida üheaegselt nii Jumalat kui mammonat.
Küll aga saame me panna mammona teenima Jumalariiki,
nii et mammona ehk raha ei hoia ei sind ega mind oma võimu all
ja me saame teenida Issandat ka oma raha- ja varaga.
Olgu seda siis suuremal või vähemal moel.
Tavaliselt aga toimib see nii,
et kui me kasutame õigesti seda, mis meil on,
makstes oma kümnist
ja külvates Jumala põldudele,
siis see kõik hakkab paljunema.
Jumal ei võta meilt meie raha, vaid Ta õnnistab meid selliselt,
et sellest jagub nii meile endale, kui paljudele teistelegi.
Kuid ennekõike aitab see meil täita Jeesuse poolt öeldud viimaseid sõnu:
"Minge kõike maailma ja tehke jüngriteks kõik rahvad!"
Nii palju siis sellest.
Kui sa aga elad Rootsis
ja näed "Ajakohast otse taevast" seal eetrisse minemas,
või ka saadet "Goda Nyheter",
siis levita sellest uudiseid teistelegi.
Meil on u 500 000 inimest Rootsis,
kes ehk kõik ei räägi enam soome keelt,
kuid kus samas paljud siiski räägivad ka.
Nad kolisid Rootsi 60-70'ndatel ja hiljemgi.
Nad elavad seal ja on ülirõõmsad,
kui kuulevad mingeid saateid ka oma emakeeles.
Nii et, räägi neist saadetest nii oma naabritele kui tuttavatelegi.
Lisaks sellele tahame näidata nüüd
üht väikest klippi minu õpetusega, mis pärineb ühest me vanast saatest.
Nii et, lõpetame oma tänase saate ühe hea sõnumiga,
mis on küll lühike, aga asi seegi.
Praegu aga tahaksin palvetada
ja õnnistada sind.
Sest kogu see lugu toimib vaid tänu koostööle.
Jumal, meie, sina - kõik üheskoos
liitmas oma käed ja sirutamas neid teiste poole.
Jumal kannab meid oma peopesade peal
ja mitte keegi ega miski ei saa meid lahutada Jumala armastusest,
mis on Jeesuses Kristuses.
Seetõttu ongi see koostöö nii imeline.
Õnnistame siis üksteist,
mistõttu kui soovid, tõsta oma käed
ja ma palvetan te eest.
Issand Jeesus, Sina näed kõiki neid käsi ja südameid,
mis on avatud Sulle just praegu.
Õnnista neid!
Neid, kes on aastaid olnud me kõrval
ja neid, kes on alles liitunud meiega.
Täname Sind iga inimese eest,
kes on valmis kuulma ja kogema,
et Jeesus Kristus on see sama eile, täna ja igavesti.
Kõik, mida Sa ütlesid ja tegid, nii on
ja nõnda nagu Sa avaldasid mõju tookord,
nõnda Sa teed seda tänagi.
Seetõttu võibki igaüks muutuda ja saada päästetud
nii täna kui igaveseks.
Õnnista neid ülirohkesti!
Ühtlasi täname Sind, taevane Isa, et oled teinud võimalikuks selle teletöö
ja nii nagu oled olnud meiega varem,
oled seda ka nüüd, mil teeme oma järgmisi samme.
Me täname ja õnnistame Sind Jeesus Kristus, aamen.
Ole õnnistatud ja vaata meid taas järgminegi kord!
Ühtlasi aga võta ka meiega ühendust.
Kõike head! - Kohtumiseni!
Jumal avas meile erinevaid võimalusi.
Me kuulsime esmalt Radio Dei'st,
mis kinnitas, et Helsingi kandis on kristlik raadiojaam.
Saime signaale siit ja sealt,
mistõttu taotlesime saadete edastamise luba ka Turusse
ning mujale Soome.
Võtsime nendega ühendust ja Jumal korraldas selle nii,
et saime loa hakata edastama ka oma saateid.
Kuid sa olid juba aastaid enne seda rääkinud soovist
edastada saateid nii tele- kui raadio kaudu.
Olime olnud ka ühenduses Turu TV'ga,
kelle kaudu saime mõned oma saated eetrisse lasta.
Tingimus oli vaid see,
et tegu peab olema "kohalike" saadetega
ehk siis me ei saanud näidata näiteks Kuopios filmitud saadet.
Saade pidi olema Turuga seotud.
Samas saatsime me Rootsi Elu Sõna teleteenistusele raha,
külvates millessegi, mille tegemist isegi üks päev igatsesime.
Just nii.
Rootsi Elu Sõna hankis endale juba varakult kaamerad
ja alustas teletööga, arendades seda pidevalt edasi.
Täna on nad tipptasemel tegijad, tehes kõike esmaklassilisel tasandil.
Nii et, jah - me olime kaasatud nende töösse,
kuid samas püüdlesime selle poole, et jõuda ka ise inimesteni.
Pisut aega peale seda kuulsime TV7 plaanidest.
Kohtusime Mirja Ojaresega kusagil konverentsil ja ajasime juttu,
võttes hiljem uuesti ühendust.
Asjad kujunesid selliselt,
et vaid kuu aega peale TV7 tegevuse algust
saime me lasta eetrisse oma esimese saate.
Sellest on nüüd tänaseks u 6,5 aastat möödas.
Sellest ajast alates oleme saanud nii tänu Jumala armule,
kui paljude inimeste toetustele
saata oma saateid eetrisse iganädalaselt.
Meil on olnud vahel 2-3 saadet nädalas,
kuna oleme ka muutnud neid veidi.
Meil oli kunagi üks hommikusaade
ja siis lisaks "Ajakohast otse taevast" saatele
veel paralleelselt ka üks teine saade.
Kuid see kõik on olnud me jaoks üle mõistuse võimas lugu,
et kõik need asjad on selliselt kujunenud.
Kui küsid, kuidas see kõik on võimalik,
siis vastame vahel, et me isegi ei tea täpselt,
kuid Jumal on aidanud meid selles.
Jumal on aidanud meid selles.
Ja kui Jumal on mõne asja taga, siis Tal on ka kombeks aidata.
Tõsi, seda ka teatud põhimõtete kaudu,
mida Jumal rakendab.
Nii tuleb meil panna tähele, kuidas Jumal tegutseb,
sest nii lihtne on ju öelda: "Küll Jumal korraldab kõik!"
Samas aga peame me mõistma, et me oleme Tema koostööpartnerid.
See on inimese jaoks suurim eesõigus,
et saame teha koostööd Jumalaga.
On inimesi, kes võivad olla uhked
oma heade töökohtade- ja kõrgete positsioonide üle
ja selles pole mitte midagi halba. See on tore.
Nii on meil ettevõtjaid,
kes teevad väga edukat ja efektiivset tööd,
olles tänulikud selle eest.
Kuid mõtle - sul on võimalus teha koostööd Jumalaga!
Kui muidu on nii, et kui tahad kuskilt tööd leida,
siis sa pead ise minema mõnda tööpaika mõne juhataja jutule,
et küsida, kas neil on sulle tööd?
Või sa pead täitma teatud küsimustikud ja ankeedid,
et kuhugi tööle saada.
Jumala töömaailmas aga käivad asjad selliselt,
et Jumal esitab sulle kutse.
Kas pole tore?
Me ei pea küsima Jumala käest, kas Tal on meile midagi pakkuda,
vaid Ta esitab igaühele meist oma kutse,
küsides: "Kas tahaksid olla mu kolleeg ja koostööpartner?"
Me mõtleme muidugi kohe selle peale, et meil on ju jutlustajad
ja mitmed teised inimesed, kes neid avalikke asju teevad
ja kes on nö Jumala sulased.
Kuid see pole nii.
Jah, nad on Jumala sulased, kuid samas oleme me seda kõik.
Jumala tahe on, et iga Tema riigis olev inimene
teeks koostööd Temaga.
Ja tead, mis?
Jumal kasutab aegajalt isegi selliseid inimesi,
kes pole veel Tema lapsed.
Ta kasutab neidki oma koostööpartneritena,
et Ta saaks maailma olulisema sõnumi liikvele.
Tahaksin lugeda sulle Filiplaste kirjast.
Paulus oli kogenud tugevat Jumala kutset.
Päästetud saades koges ta tugevat Jumala kutset.
Jumal kõnetas teda nii otse, kui ka ühe oma sulase kaudu,
andes talle teada, et Ta tahab teda kasutada
ning ka seda, mida ta tegema peaks.
Nii et, Pauluse kutsumuses polnud küsimustki.
Paulus hakkas üsna kohe Issanda teenimisega pihta.
Ta oli 14. aasta jooksul
kord rohkem, kord vähem kulisside taga,
valmistades end ette.
Ta ei hüpanud vaid pea ees vette, aga ta valmistas end ette.
Ta oli muidugi juba enne valmistunud, sest ta oli haritud mees.
Ta oli variser, kes tundis Jumala Sõna.
Nii et, ühtpidi oli tal teatud taust juba olemas.
Kuid kui ta päästetud sai,
pidi ta hakkama arendama neid asju Jumala vaatenurgast lähtuvalt.
Jumala Sõna, vägi ja ilmutus olid ta elu üle
ja ühtlasi sai ta ka osa taevas käimise kogemusest,
kus ta kuulis ja nägi asju, millest ta ei saanud tookord jagadagi.
Aitäh sulle, et toetad TV7 kanalit, mis edastab ka meie saateid.
Võid jätkata TV7 toetamisega, helistades 900 1777 (hind 7 eur)
või tehes pangaülekande, leides me andmed www.tv7.ee
Tänu sinu abile saame ikka edasi minna,
mistõttu aitäh sulle ja ole õnnistatud!
Tõlge: Anne-Ly Raukas